stanford-oval/wikipedia huggingface dataset:
โชฟุ
ประชากร

จากข้อมูลสำมะโนของญี่ปุ่น ประชากรของโชฟุเติบโตขึ้นอย่างต่อเนื่องตลอดศตวรรษที่ผ่านมา และเพิ่มขึ้นอย่างรวดเร็วโดยเฉพาะอย่างยิ่งในทศวรรษ 1950 และ 1960
| ปี | ประชากร | ±% |
| --- | --- | --- |
|  1920  | 8,619 | —     |
|  1930  | 11,398 | +32.2% |
|  1940  | 17,825 | +56.4% |
|  1950  | 34,865 | +95.6% |
|  1960  | 68,621 | +96.8% |
|  1970  | 157,488 | +129.5% |
|  1980  | 180,548 | +14.6% |
|  1990  | 197,677 | +9.5% |
|  2000  | 204,759 | +3.6% |
|  2010  | 223,609 | +9.2% |
ประวัติ

เมื่อวันที่ 1 เมษายน ค.ศ. 1889 ในช่วงการปฏิรูปที่ดินหลังการฟื้นฟูเมจิ ได้มีการก่อตั้งเมืองโชฟุและหมู่บ้านจินไดขึ้นภายในจังหวัดคานางาวะ ต่อมาได้ถูกโอนย้ายไปอยู่ภายใต้การปกครองของจังหวัดโตเกียวเมื่อวันที่ 1 เมษายน ค.ศ. 1893 หมู่บ้านจินไดได้รับการยกฐานะเป็นเมืองเมื่อวันที่ 3 พฤศจิกายน ค.ศ. 1952 และควบรวมกับเมืองโชฟุเมื่อวันที่ 1 เมษายน ค.ศ. 1955 เพื่อก่อตั้งเป็นนครโชฟุดังเช่นปัจจุบัน
การเมืองการปกครอง

โชฟุมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และสภานครที่เป็นสภาเดี่ยวมีสมาชิก 28 คน นครโชฟุกับนครโคมาเอะประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 3 ที่นั่ง ในแง่ของการเมืองระดับชาติ นครโชฟุเป็นส่วนหนึ่งเขตเลือกตั้งโตเกียวที่ 22 ในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ

โชฟุเป็นศูนย์กลางการค้าหลักในภูมิภาค และเป็นชุมชนที่อยู่อาศัยของผู้ที่ทำงานในใจกลางกรุงโตเกียว ที่โชฟุยังเป็นที่ตั้งขององค์การสำรวจอวกาศญี่ปุ่น (JAXA)
การขนส่ง > รถไฟ

เคโอคอร์ปอเรชัน: สายเคโอ
สถานี: เซ็งงาวะ – สึตสึจิงาโอกะ – ชิบาซากิ – โคกูเรียว – ฟูดะ – โชฟุ – นิชิ-โชฟุ – โทบิตากีว
เคโอคอร์ปอเรชัน: สายซางามิฮาระ
สถานี: โชฟุ – เคโอ-ทามางาวะ
การขนส่ง > ทางหลวง

ทางด่วนชูโอ
ทางหลวงแผ่นดินหมายเลข 20 (โคชูไกโด)
การขนส่ง > ท่าอากาศยาน

ท่าอากาศยานโชฟุ - เที่ยวบินภายในประเทศไปยังหมู่เกาะอิซุ
แหล่งข้อมูลอื่น

เว็บไซต์ทางการเทศบาลนครโชฟุ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
อื่น ๆ:  NARA 
ศาลาว่าการนครโชฟุ
Phoenicanthus

| Phoenicanthus |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: แมกโนลิด Magnoliids
อันดับ:: อันดับจำปา Magnoliales
วงศ์:: วงศ์กระดังงา Annonaceae
สกุล:: Phoenicanthus Phoenicanthus Alston
สปีชีส์:: Phoenicanthus
ชื่อทวินาม
Phoenicanthus Alston

Phoenicanthus เป็นสกุลของพืชดอกที่อยู่ในวงศ์ Annonaceae.
ถิ่นกำเนิดของมันคือศรีลังกา
สปีชีส์ในสกุล ได้แก่:
Phoenicanthus coriacea (Thwaites) H.Huber
Phoenicanthus obliquus (Hook.f. & Thomson) Alston
Phoceanidae

| Phoceanidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
เคลด:: Lophophorata Lophophorata
ไฟลัม:: Bryozoa Bryozoa
ชั้น:: Gymnolaemata Gymnolaemata
อันดับ:: Cheilostomatida Cheilostomatida
วงศ์:: Phoceanidae Phoceanidae
สปีชีส์:: Phoceanidae
ชื่อทวินาม
Phoceanidae 

Phoceanidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
Phoceana Jullien, 1903
Sertulipora Harmelin & d'Hondt, 1992
Pholoidae

| Pholoidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: Annelida Annelida
ชั้น:: Polychaeta Polychaeta
อันดับ:: Phyllodocida Phyllodocida
วงศ์:: Pholoidae Pholoidae
สปีชีส์:: Pholoidae
ชื่อทวินาม
Pholoidae 

Pholoidae เป็นวงศ์ของโพลีคีทาที่อยู่ในอันดับ Phyllodocida
สกุลในวงศ์นี้ ได้แก่:
Imajimapholoe Pettibone, 1992
Laubierpholoe Pettibone, 1992
Metaxypsamma Wolf, 1986
Pholoe Johnston, 1839
Taylorpholoe Pettibone, 1992
1 ต่อ 100

| --- | --- |
 1 ต่อ 100

ออกอากาศ: 5 เมษายน พ.ศ. 2551 - 26 กรกฎาคม พ.ศ. 2551
สถานีโทรทัศน์: ไทยทีวีสีช่อง 3
ผู้ดำเนินรายการ: ทิน โชคกมลกิจ (5 เมษายน 2551 - 26 กรกฎาคม พ.ศ. 2551)
ผลิตโดย: บีอีซี-เทโร เอ็นเตอร์เทนเม้นท์ (2551)
1 ต่อ 100 รายการเกมโชว์ ที่ผลิตโดย บริษัท บีอีซี เทโร เอ็นเตอร์เทนเมนท์ จำกัด (มหาชน) ออกอากาศครั้งแรกเมื่อวันที่ 5 เมษายน พ.ศ. 2551 ในเวลา 14.15 น. ถึง 15.00 น. ทุกวันเสาร์ ทางสถานีโทรทัศน์ไทยทีวีสีช่อง 3 ดำเนินรายการโดย ทิน โชคกมลกิจ
1 ต่อ 100 เป็นรายการเกมโชว์ ที่ได้รับความนิยมจากหลายประเทศ ซึ่งเป็นลิขสิทธิ์ของบริษัท Endemol ของประเทศเนเธอร์แลนด์ เจ้าของเดียวกับรายการ Deal or no deal "เอาหรือไม่เอา" ที่สร้างความฮือฮามาแล้วเมื่อปี พ.ศ. 2548 รูปแบบของรายการ ผู้เข้าแข่งขันต้องตอบคำถามร่วมกับผู้ร่วมแข่งขัน 100 คน โดยเรียกกลุ่มบุคคลเหล่านี้ว่า MOB โดยการตอบคำถามในแบบปรนัย ถ้าคนใดคนหนึ่งในกลุ่ม MOB ตอบคำถามผิด จะถูกออกจากการแข่งขันโดยทันที
จุดประสงค์ของเกม

จะให้ผู้เข้าแข่งขันกำจัดกลุ่ม MOB ให้หมดจนเหลือคนสุดท้ายเพราะยิ่งลดจำนวน สมาชิกของฝ่ายตรงข้ามให้ได้มากเท่าไหร่ ก็จะได้เงินรางวัลเพิ่มมากขึ้นเท่านั้น คำถามแต่ละคำถามจะมีมูลค่าเพิ่มขึ้น หากผู้เล่นสามารถกำจัดกลุ่ม MOB ได้ทั้งหมด 100 คน ผู้เข้าแข่งขัน จะได้รับเงินรางวัล 5 แสนบาท ตราบใดที่ผู้เข้าแข่งขันสามารถตอบคำถามได้อย่างถูกต้อง และ ผู้เข้าแข่งขันยังอยู่ในการแข่งขัน หลังจากที่ตอบคำถามได้ถูกต้องทุกครั้ง ผู้เล่นจะได้รับสิทธิ์ในการขอหยุดเกมและรับเงินรางวัลเท่าที่สะสมไว้ หรือเลือกกลุ่ม MOB เพื่อตอบคำถามในข้อต่อไปและเพิ่มเงินรางวัลที่มากขึ้น แต่ถ้าตอบคำถามผิด จะถูกออกจากการแข่งขันโดยทันทีและไม่ได้รับเงินรางวัลใดๆ เลย ซึ่งเงินรางวัลสะสมที่ผ่านมาทั้งหมดจะหารกับจำนวน MOB ที่เหลืออยู่จากการตอบคำถามถูกต้องในข้อนั้นๆ เงินรางวัลที่ได้รับในแต่ละข้อ จะได้มาจากจำนวน MOB ที่ตอบคำถามผิดในแต่ละข้อคูณกับจำนวนขั้นเงินรางวัลของแต่ละข้อ ซึ่งดูได้จากตารางด้านล่าง
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| คำถามที่ | 1 | 2 | 3 | 4 | 5 | 6 | 7 | 8 | 9 | 10 | 11 | 12+ |
| มูลค่า | ฿100 | ฿200 | ฿300 | ฿400 | ฿500 | ฿700 | ฿1,000 | ฿1,500 | ฿2,000 | ฿3,000 | ฿4,000 | ฿5,000 |
ความช่วยเหลือ

มีทั้งหมด 3 ความช่วยเหลือ ในระหว่างการแข่งขัน ซึ่งผู้เข้าแข่งขัน สามารถใช้ความช่วยเหลือมากกว่า 1 ความช่วยเหลือในข้อเดียวกัน ได้ด้วยเช่นกัน ซึ่งความช่วยเหลือทั้ง 3 ความช่วยเหลือ ประกอบด้วย
โพล MOB: ผู้เข้าแข่งขันสามารถเลือกดูคำตอบไหนก็ได้จาก 3 คำตอบ แล้วทางรายการจะบอกจำนวน MOB ที่ตอบ คำตอบนั้นว่าตอบทั้งหมดกี่คน ซึ่งตัวแทนที่ผู้เข้าแข่งขันเลือกดูคำตอบนั้น จะอธิบายเหตุผลว่าทำไมจึงตอบคำตอบข้อนี้ และผู้เข้าแข่งขันมีสิทธิ์ถามคำถามได้อีก 1 คำถาม
ถาม MOB : ทางรายการจะทำการสุ่มตัวแทนกลุ่ม MOB ที่เลือกคำตอบถูกต้อง 1 คน และตัวแทนกลุ่ม MOB ที่เลือกคำตอบผิด 1 คน ซึ่งตัวแทนแต่ละกลุ่ม MOB ทั้งที่เลือกคำตอบถูกและคำตอบผิด จะอธิบายเหตุผลว่าทำไมจึงตอบคำตอบข้อนี้ และผู้เข้าแข่งขันมีสิทธิ์ถามคำถามทั้งตัวแทนกลุ่ม MOB ที่เลือกคำตอบถูกต้องและคำตอบผิดได้อีก 1 คำถาม อีกคำตอบที่ไม่ถูกเลือกออกมา จะถูกตัดทิ้งโดยอัตโนมัติ และถูกแยกไป 2 กรณีดังนี้
ในกรณีที่ MOB ทุกคนตอบผิดหมดในข้อนั้นทางรายการจะสุ่มมาแค่ 1 คนและแจ้งให้ทราบว่าทุกคนตอบผิดหมดและจะตัดข้อที่ผิดนั้นออกให้ นั่นหมายความว่าการใช้ตัวช่วยนี้ก็คือการตัดตัวที่ผิดออกไป 1 ตัวนั่นเอง
ในกรณีที่ MOB ทุกคนตอบถูกหมด คนที่เล่นเป็น 1 จะไม่ได้สิทธิ์ในการถาม MOB แต่จะได้ทราบคำตอบที่ถูกและตอบข้อเดียวกันกับ MOB เป็นการผ่านข้อนั้นทันที
ไว้ใจ MOB: ทางรายการจะบอกว่าคำตอบไหนที่มีจำนวน MOB เลือกตอบมากที่สุด และผู้เข้าแข่งขันก็ต้องเชื่อคำตอบนั้นโดยอัตโนมัติทันที
รายละเอียดการออกอากาศ

| วันออกอากาศ | ผู้เข้าแข่งขัน | ผู้ที่ชนะ | จำนวนเงินรางวัล | จำนวน MOB ที่เหลือ | ได้คนละ     |
| --- | --- | --- | --- | --- | --- |
| 5 เมษายน 2551   และ   12 เมษายน 2551 | เอกรินทร์ ฐิติปัญญาดิลก | MOB | 42,300.- | 3 คน | 14,100.- |
| 12 เมษายน 2551 | สิริลักษณ์ กิ่งก้าน  | สิริลักษณ์ (ขอหยุด) | 16,400.- | 44 คน | -- |
| 19 เมษายน 2551 | สัณหณัฐ มาตุเรศ  | MOB | 16,300.- | 13 คน | 1,231.- |
| 19 เมษายน 2551   และ   26 เมษายน 2551 | พีระพันธ์ อารียาพันธุ์ | MOB | 22,500.- | 3 คน | 7,500.- |
| 26 เมษายน 2551 | นฤมล ทองภูสวรรค์ | MOB | 4,100.- | 40 คน | 103.- |
| 3 พฤษภาคม 2551 | ศุกฤษฎ์ ปทุมศรีวิโรจน์ (หมอกฤษฎ์ คอนเฟิร์ม) | MOB | 18,200.- | 27 คน | 674.- |
| 3 พฤษภาคม 2551   และ   10 พฤษภาคม 2551 | ณัฐรินทร์ จันทร์ศรี | MOB | 16,900.- | 11 คน | 1,536.- |
| 10 พฤษภาคม 2551 | พสุ ชัยเวฬุ | พสุ (ขอหยุด) | 26,500.- | 3 คน | -- |
| 17 พฤษภาคม 2551 | สิทธิชัย พิริยะวัฒน์  | MOB | 20,900.- | 8 คน | 2,612.- |
| 17 พฤษภาคม 2551 | วารี วัฒนาผาติ  | MOB | 2,800.- | 49 คน | 57.- |
| 24 พฤษภาคม 2551 | มาริโอ้ เมาเร่อ | มาริโอ้ (ขอหยุด) | 57,500.- | 3 คน | -- |
| 31 พฤษภาคม 2551 | ชาลี ไตรรัตน์ | ชาลี (ขอหยุด) | 39,300.- | 7 คน | -- |
| 7 มิถุนายน 2551 | โฟกัส จีระกุล | โฟกัส (ขอหยุด) | 48,500.- | 9 คน | -- |
| 14 มิถุนายน 2551 | กฤษณะ ประภาพันธ์ (พลไพศาล ประภาเศรษฐี) | กฤษณะ (ขอหยุด) | 20,300.- | 19 คน | -- |
| 14 มิถุนายน 2551   และ   21 มิถุนายน 2551 | ธนาพร ผลพงษ์ | ธนาพร (ขอหยุด) | 29,400.- | 4 คน | -- |
| 21 มิถุนายน 2551   และ   28 มิถุนายน 2551 | ศุภโชค คุณภัทรวรกิจ | MOB | 26,900.- | 3 คน | 8,966.- |
| 28 มิถุนายน 2551 | ศุภชัย จิระอุดมทรัพย์ | MOB | 1,800.- | 47 คน | 38.- |
| 5 กรกฎาคม 2551 | ปุณยวีร์ สุขกุลวรเศรษฐ์ | ปุณยวีร์ (ขอหยุด) | 47,600.- | 3 คน | -- |
| 12 กรกฎาคม 2551 | วิชัย จงประสิทธิ์พร | วิชัย (ขอหยุด) | 39,000.- | 22 คน | --    |
| 26 กรกฎาคม 2551 | อาภาพร นครสวรรค์ | อาภาพร (ขอหยุด) | 30,200.- | 26 คน | -- |
แหล่งข้อมูลอื่น

Endemol
เว็บไซต์รายการ 1 ต่อ 100 ของ ไทยทีวีสีช่อง 3 เก็บถาวร 2008-04-16 ที่ เวย์แบ็กแมชชีน
เว็บไซต์รายการ 1 ต่อ 100 ของ BEC Tero Entertainment PCL. เก็บถาวร 2008-06-22 ที่ เวย์แบ็กแมชชีน
สมเด็จเจ้าพระยาบรมมหาพิไชยญาติ (ทัต บุนนาค)

| สมเด็จเจ้าพระยาบรมมหาพิไชยญาติ  (ทัต บุนนาค) |
| --- | --- |


ผู้สำเร็จราชการในพระนคร
ดำรงตำแหน่ง พ.ศ. 2398 - พ.ศ. 2400
กษัตริย์: พระบาทสมเด็จพระจอมเกล้าเจ้าอยู่หัว
จางวางกรมพระคลังสินค้า
ดำรงตำแหน่ง ? - พ.ศ. 2400
กษัตริย์: พระบาทสมเด็จพระนั่งเกล้าเจ้าอยู่หัว   พระบาทสมเด็จพระจอมเกล้าเจ้าอยู่หัว
ถัดไป: พระยาศรีพิพัฒน์ (แพ บุนนาค)
 
ข้อมูลส่วนบุคคล
เกิด: ทัต พ.ศ. 2334 พระนคร อาณาจักรรัตนโกสินทร์
เสียชีวิต: พ.ศ. 2400 (66 ปี) พระนคร ประเทศสยาม
คู่สมรส: 4 คน
บุตร: 27 คน
บุพการี: เจ้าพระยาอรรคมหาเสนา (บุนนาค) (บิดา) เจ้าคุณพระราชพันธุ์นวล (มารดา)
ครอบครัว: ตระกูลบุนนาค

สมเด็จเจ้าพระยาบรมมหาพิไชยญาติ หรือ สมเด็จเจ้าพระยาองค์น้อย นามเดิม ทัต เป็นขุนนางสยามจากตระกูลบุนนาค ดำรงตำแหน่งเป็นจางวางพระคลังสินค้าในรัชสมัยพระบาทสมเด็จพระนั่งเกล้าเจ้าอยู่หัว และเป็นผู้สำเร็จราชการในพระนครในรัชสมัยพระบาทสมเด็จพระจอมเกล้าเจ้าอยู่หัว
ประวัติ

สมเด็จเจ้าพระยาบรมมหาพิไชยญาติ เกิดเมื่อปี พ.ศ. 2334 เดิมชื่อ ทัต เป็นบุตรคนที่สิบของเจ้าพระยาอรรคมหาเสนา (บุนนาค) มารดาคือเจ้าคุณพระราชพันธุ์นวล ซึ่งเป็นพระขนิษฐาในสมเด็จพระอมรินทราบรมราชินี สมเด็จเจ้าพระยาบรมมหาพิชัยญาติเกิดในสายสกุลบุนนาคซึ่งสืบเชื้อสายมาจากเจ้าพระยาบวรราชนายก (เฉกอะหมัด) สมุหนายกชาวเปอร์เซียในรัชสมัยสมเด็จพระเจ้าทรงธรรม บิดาของสมเด็จเจ้าพระยาบรมมหาพิชัยญาติคือเจ้าพระยาอรรคมหาเสนา (บุนนาค) ดำรงตำแหน่งเป็นสมุหกลาโหมในแผ่นดินพระบาทสมเด็จพระพุทธยอดฟ้าจุฬาโลกมหาราช บ้านของเจ้าพระยาอรรคมหาเสนาอยู่ที่บริเวณกำแพงพระบรมมหาราชวังทางทิศใต้ บริเวณวัดพระเชตุพนวิมลมังคลารามราชวรมหาวิหารในปัจจุบัน สมเด็จเจ้าพระยาบรมมหาพิชัยญาติมีพี่สาวร่วมมารดาได้แก่เจ้าคุณวังหลวง (นุ่น) เจ้าคุณวังหน้า (คุ้ม) และเจ้าคุณปราสาท (ต่าย) และมีพี่ชายร่วมมารดาคือ สมเด็จเจ้าพระยาบรมมหาประยูรวงศ์ (ดิศ บุนนาค)
สมเด็จเจ้าพระยาบรมมหาพิไชยญาติ เริ่มรับราชการในรัชกาลที่ 1 ในตำแหน่งนายสนิทหุ้มแพรมหาดเล็ก  ต่อมาในรัชสมัยพระบาทสมเด็จพระพุทธเลิศหล้านภาลัย ดำรงตำแหน่งเป็นจมื่นเด็กชา หัวหมื่นมหาดเล็กในสมเด็จพระบวรราชเจ้ามหาเสนานุรักษ์ เมื่อพระองค์สวรรคตในปี พ.ศ. 2360 จึงย้ายกลับมารับราชการในวังหลวงตำแหน่งจางวางมหาดเล็ก ต่อมาได้เลื่อนเป็น พระยาศรีสุริยวงศ์ ในเวลาต่อมา ในพ.ศ. 2361 มีการขยายพระบรมมหาราชวังลงมาทางทิศใต้ พระยาศรีสุริยวงศ์ (ทัต) และพระยาสุริยวงศ์มนตรี (ดิศ) ผู้เป็นพี่ชายจึงย้ายที่อยู่ไปยังริมแม่น้ำเจ้าพระยาฝั่งตะวันตกใต้บ้านกุฎีจีน พระบาทสมเด็จพระนั่งเกล้าเจ้าอยู่หัวทรงแต่งตั้งให้พระยาศรีสุริยวงศ์ (ทัต) ขึ้นเป็นพระยาศรีพิพัฒน์รัตนราชโกษาจางวางพระคลังสินค้า (เล่ากันว่าเมื่อในรัชกาลที่3 จะโปรดให้ฯเป็นเจ้าพระยายมราช ท่านไม่รับ จึงได้เป็น พระยาโกษาพิพัฒน์ว่าที่พระคลังสินค้า)
ในพ.ศ. 2372 พระยาศรีพิพัฒน์ฯ (ทัต) ปฏิสังขรณ์วัดร้างเดิมในเขตคลองสานใกล้กับนิวาสสถานและถวายขึ้นเป็นพระอารามหลวง พระบาทสมเด็จพระนั่งเกล้าฯพระราชทานนามว่า "วัดพระยาญาติการาม" (ต่อมาพระบาทสมเด็จพระจอมเกล้าเจ้าอยู่หัวพระราชทานนามใหม่ว่า "วัดพิชยญาติการามวรวิหาร")
ในปี พ.ศ. 2381 ทาสในเรือนของพระสุริยอภัย (สนิท) บุตรชายคนโตของพระยาศรีพิพัฒน์ฯ ฟ้องร้องว่าพระสุริยอภัยลักลอบติดต่อสัมพันธ์เชิงชู้สาวกับเจ้าจอมอิ่ม จึงโปรดให้กรมหลวงรักษ์รณเรศสืบสวนพบมีมูลความจริง พระบาทสมเด็จพระนั่งเกล้าฯ ทรงมีพระเมตตาโปรดให้พระยาศรีพิพัฒน์ฯ ขอพระราชทานอภัยโทษขึ้นมา แต่พระยาศรีพิพัฒน์ฯ ทูลว่าคนผิดต้องได้รับโทษขอให้ลงพระอาญาไปตามพระอัยการจึงจะสมควร พระสุริยอภัย (สนิท) บุตรชายคนโตของพระยาศรีพิพัฒน์ฯ จึงถูกประหารชีวิต
ในปลายรัชกาลที่ 3 พระยาศรีพิพัฒน์ฯ (ทัต) ได้จัดหาที่ดินและก่อสร้างวัด ซึ่งได้ที่บริเวณดงต้นงิ้ว วัดจึงได้ชื่อว่า วัดฉิมพลี (ภายหลังเปลี่ยนชื่อเป็นวัดประดู่ฉิมพลี) โดยใช้เวลาสร้างนานถึง 8 ปี จึงแล้วเสร็จในรัชสมัยรัชกาลที่ 4 ในเวลานั้นถือเป็นวัดราษฎร์ที่ใหญ่และงดงามกว่าวัดราษฎร์โดยทั่วไป สมเด็จเจ้าพระยาฯ ท่านไปเลือกสรรและอัญเชิญพระศรีศาสดาจากวัดบางอ้อยช้าง จังหวัดนนทบุรี มาประดิษฐานเป็นพระประธานที่วัด
ประวัติ > ปราบกบฏหวันหมาดหลี

ในพ.ศ. 2382 กบฏหวันหมาดหลี หลานสองคน ของสุลต่านตวนกูปะแงหรันแห่งไทรบุรีได้แก่ ตนกูมูฮาหมัดซาอัด (Tunku Muhammad Sa'ad) และตนกูมูฮาหมัดทาอิบ (Tunku Muhammad Taib) ร่วมมือกับหวันหมาดหลีซึ่งเป็นโจรสลัดในทะเลอันดามัน นำทัพเรือเข้าบุกยึดเมืองไทรบุรีในเดือนมีนาคมพ.ศ. 2382 พระบาทสมเด็จพระนั่งเกล้าฯมีพระราชโองการให้พระยาศรีพิพัฒน์ฯ (ทัต) และเจ้าพระยายมราช (บุนนาค) ยกทัพเรือลงไปช่วยเจ้าพระยานครศรีธรรมราช (น้อย) ในการปราบกบฏไทรบุรี พระยาศรีพิพัฒน์ฯและเจ้าพระยายมราชยกทัพถึงเมืองสงขลาในเดือนเมษายน พบว่าพระภักดีบริรักษ์ (แสง) ได้ยึดเมืองไทรบุรีไว้ได้แล้ว
ขณะนั้นเกิดการวิวาทระหว่างสุลต่านมูฮัมหมัดที่ 2 (Muhammad II) แห่งกลันตัน หรือ"ตนกูสนิปากแดง" และตนกูบือซาร์ (Tunku Besar) หรือ"ตนกูปะสา" ตนกูปะสาให้เจ้าเมืองบังโกล (Banggol) หรือ "พระยาบาโงย" ยกทัพเข้าโจมตีเมืองกลันตัน สุลต่านมูฮัมหมัดแห่งกลันตันสู้ไม่ได้จึงมีหนังสือถึงพระยาศรีพิพัฒน์ฯ (ทัต) ขอความช่วยเหลือจากสยามเข้าช่วยปราบตนกูปะสาและพระยาบาโงย พระยาศรีพิพัฒน์ฯมีตราเรียกให้ทั้งสุลต่านมูฮัมหมัดและตนกูปะสามาเจรจาสงบศึกกันที่เมืองสงขลา สุลต่านมูฮัมหมัดและตนกูปะสาไม่ยอมมาและพระยาบาโงยหลบหนีไปตรังกานู พระยาศรีพิพัฒน์ฯจึงส่งพระยาไชยานอกราชการนำกำลังไปจับตัวสุลต่านมูฮัมหมัดและตนกูปะสามาพบพระยาศรีพิพัฒน์ฯที่เมืองสงขลา เมื่อทั้งสุลต่านมูฮัมหมัดและตนกูปะสายินยอมสงบศึกซึ่งกันและกันแล้ว พระยาศรีพิพัฒน์ฯจึงปล่อยตัวสุลต่านมูฮัมหมัดและตนกูปะสากลับไปยังกลันตันตามเดิม
เมื่อเจ้าพระยานครฯ (น้อย) ถึงแก่อสัญกรรมในเดือนพฤษภาคมพ.ศ. 2382 พระยาศรีพิพัฒน์ฯจึงจัดระเบียบการปกครองของไทรบุรีใหม่ โดยให้ตนกูอาหนุ่มขึ้นเป็นสุลต่านแห่งไทรบุรี และแบ่งรัฐไทรบุรีออกเป็นสามหน่วยการปกครองได้แก่สตูล ปะลิส และไทรบุรีเดิม ให้ตนกูมูฮัมหมัดอากิบเป็นเจ้าเมืองสตูล ให้ตวนไซยิดฮุสเซน (Tuan Syed Hussein) เป็นเจ้าเมืองปะลิส หลังจากเสร็จสิ้นงานราชการที่หัวเมืองมลายูแล้ว พระยาศรีพิพัฒน์ฯจึงสร้างเจดีย์บนเขาเมืองสงขลาเรียกว่า "เจดีย์ขาว" เคียงคู่กับ "เจดีย์ดำ" ซึ่งเจ้าพระยาพระคลัง (ดิศ) ผู้เป็นพี่ชายได้สร้างขึ้นเมื่อยกทัพปราบหัวเมืองมลายูในพ.ศ. 2375
ประวัติ > รับทูตบาเลสเตียร์

ในเดือนเมษายนพ.ศ. 2393 นายโยเซฟ บาสเลสเตียร์ (Joseph Balestier) ทูตของสหรัฐอเมริกาเดินทางมายังกรุงเทพเพื่อเจรจาขอแก้หนังสือสัญญา เนื่องจากในขณะนั้นเจ้าพระยาพระคลัง (ดิศ) กำลังเดินทางไปสักเลกยังหัวเมืองฝ่ายตะวันตก พระยาศรีพิพัฒน์ฯและจมื่นไวยวรนาถ (ช่วง) จึงเป็นผู้ต้อนรับทูตแทน นายบาเลสเตียร์เข้าพบพระยาศรีพิพัฒน์ฯที่บ้านและพระยาศรีพิพัฒน์ฯกล่าวทักทายปราศรัยนายบาเลสเตียร์ แต่นายบาเลสเตียร์โกรธว่าฝ่ายสยามมัวแต่พูดจาทำให้เสียเวลา และหยิบจดหมายของประธานาธิบดีจากในกระเป๋าเสื้อยื่นให้พระยาศรีพิพัฒน์ฯแล้วขอเข้าเฝ้าฯ พระยาศรีพิพัฒน์ฯตอบว่าจะต้องให้ขุนนางสยามถวายหนังสือก่อนแล้วค่อยเข้าเฝ้าฯ นำไปสู่การทุ่มเถียงระหว่างพระยาศรีพิพัฒน์ฯและนายบาเลสเตียร์จนสุดท้ายนายบาเลสเตียร์เดินออกจากบ้านพระยาศรีพิพัฒน์ฯไป เมื่อเจ้าพระยาพระคลัง (ดิศ) กลับมาถึงกรุงเทพฯ นายบาเลสเตียร์จึงฟ้องเจ้าพระยาพระคลังฯว่าพระยาศรีพิพัฒน์ฯดูถูกทูตอเมริกาและประเทศอเมริกา สุดท้ายนายบาเลสเตียร์จึงเดินทางออกจากกรุงเทพฯไปโดยการเจรจาแก้สัญญาไม่ประสบผล
ประวัติ > เลื่อนขึ้นเป็นสมเด็จเจ้าพระยาฯ

เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติเมื่อเดือนเมษายนพ.ศ. 2394 โปรดฯให้เรียกพระยาศรีพิพัฒน์ฯ (ทัต) ว่าเจ้าพระยาบรมมหาพิชัยญาติไปก่อน ต่อมาจึงมีพระราชโองการจารึกสุพรรณบัฏเนื้อแปด แต่งตั้งพระยาศรีพิพัฒน์ฯ ขึ้นเป็น สมเด็จเจ้าพระยาบรมมหาพิชัยญาติ นรเนตรนารถราชสุริยวงศ สกลพงศประดิษฐา มุขมาตยาธิบดี ไตรสรณศรีรัตนธาดา สกลมหารัชชาธิเบนทร ปรเมนทรมหาราชวโรประการ มโหฬารเดชานุภาพบพิตร ถือศักดินา 30,000 พระราชทานกลดเสลี่ยงงา พระแสงประดับพลอยลงยาราชาวดี เป็นเครื่องยศอย่างเจ้าต่างกรม เป็นผู้สำเร็จราชการภายในพระนครและว่าที่พระคลังสินค้าเช่นเดิม ถือตราจันทรมณฑลเทพบุตรชักรถ ในขณะที่เจ้าพระยาพระคลัง (ดิศ) ผู้เป็นพี่ชายได้รับการแต่งตั้งเป็นสมเด็จเจ้าพระยาบรมมหาประยูรวงศ์ คนทั่วไปกล่าวขานนามสมเด็จเจ้าพระยาบรมมหาประยูรวงศ์ว่า "สมเด็จเจ้าพระยาองค์ใหญ่" ในขณะที่กล่าวนามสมเด็จเจ้าพระยาบรมมหาพิชัยญาติว่า "สมเด็จเจ้าพระยาองค์น้อย"
สมเด็จเจ้าพระยาบรมมหาพิชัยญาติเป็นหนึ่งในคณะผู้แทนสยามในการเจรจาสนธิสัญญาเบาว์ริง (Bowring Treaty) ในเดือนเมษายนพ.ศ. 2398 สนธิสัญญาของสยามกับสหรัฐอเมริกาโดยมีนายทาวน์เซนด์ แฮร์ริส เป็นผู้แทนในเดือนพฤษภาคมพ.ศ. 2399 เรียกว่า สนธิสัญญาแฮร์ริส (Harris Treaty) และสนธิสัญญากับฝรั่งเศสในเดือนสิงหาคมพ.ศ. 2399 โดยมีนายชาลส์ เดอ มงตีญี (Charles de Montigny) เป็นผู้แทนของพระจักรพรรดินโปเลียนที่ 3
สมเด็จเจ้าพระยาบรมมหาพิไชยญาติ เป็นแม่กองสร้างวัดสุทัศนเทพวรารามราชวรมหาวิหาร สร้างพระปรางค์ภูเขาทอง วัดสระเกศ สร้างวัดปทุมวนารามราชวรวิหาร สร้างพระอภิเนาว์นิเวศน์และพระที่นั่งไชยชุมพล ซ่อมพระที่นั่งสุทไธสวรรย์ ในพระบรมมหาราชวัง นอกจากนี้ท่านยังมีความสามารถในการเดินเรือ เป็นผู้ต่อเรือบาร์จ (เรือท้องแบน)  ขนาด 300 ตัน และเรือสกูนเนอร์ ขนาด 200 ตัน ใช้เดินทางติดต่อค้าขายถึงศรีลังกา
สมเด็จเจ้าพระยาบรมมหาพิไชยญาติถึงแก่พิราลัยเมื่อปีพ.ศ. 2400 อายุ 66 ปี ขณะเป็นแม่กองสร้างสวนนันทอุทยาน ในเดือนธันวาคมพ.ศ. 2400 พระบาทสมเด็จพระจอมเกล้าเจ้าอยู่หัวพระราชทานเพลิงศพสมเด็จเจ้าพระยาบรมมหาพิชัยญาติที่วัดพิชัยญาติการาม
เกียรติยศ

| ธรรมเนียมยศของ สมเด็จเจ้าพระยาบรมมหาพิไชยญาติ |
| --- | --- |
ตราประจำตัว
การเรียน: ใต้เท้ากรุณาเจ้า
การแทนตน: กระผม/ดิฉัน
การขานรับ: ขอรับเหนือเกล้า/เจ้าค่ะ
บุตรธิดา

สมเด็จเจ้าพระยาบรมมหาพิไชยญาติมีบุตรธิดา ดังนี้
ท่านผู้หญิงน้อยเป็นธิดาพระยาสมบัติบาล (เสือ) กับคุณหญิงม่วง ธิดาเจ้าคุณพระราชพันธุ์ (ชูโต) พระเชษฐาในสมเด็จพระอมรินทราบรมราชินีในรัชกาลที่ 1
พระสุริยภักดี (สนิท บุนนาค); พ.ศ. 2355-2381 สมรสกับคุณศรี ธิดาพระยาอุไทยธรรม (กลาง ณ บางช้าง) กับคุณหญิงน่วม พระยาอุไทยธรรม (กลาง ณ บางช้าง) เป็นบุตรที่ 2 ในพระยาสมุทรสงคราม (ศร ณ บางช้าง) และเจ้าคุณพระราชพันธุ์ (แก้ว) พระขนิษฐาในสมเด็จพระอมรินทราบรมราชินีในรัชกาลที่ 1
คุณชายกลาง บุนนาค
คุณชายแดง บุนนาค
เจ้าคุณตำหนักเดิม (นุ่ม บุนนาค; พ.ศ. ?-2419)
คุณชายผูก บุนนาค
คุณหญิงแห บุนนาค
คุณชายชิด มหาดเล็กวิเศษ (พ.ศ. ?-2381)
เจ้าคุณหญิงเป้า (พ.ศ. ?-2435) ภรรยาพระยามนตรีสุริยวงศ์ (ชุ่ม บุนนาค)
คุณชายนพ บุนนาค
คุณชายกระจ่าง บุนนาค
เจ้าคุณคลี่ บุนนาค (พ.ศ. 2375-2448)
คุณชายโต บุนนาค
หม่อมหงิมเป็นหม่อมประทานจากสมเด็จพระเจ้าบรมวงศ์เธอ เจ้าฟ้าประไพวดี กรมหลวงเทพยวดี
เจ้าพระยาศรีพิพัฒน์ (แพ บุนนาค); พ.ศ. 2362-2431) สมรสกับท่านผู้หญิงอ่วม
พระยาอิศรานุภาพ (เอี่ยม บุนนาค; พ.ศ. 2366-2445) สมรสกับคุณหญิงนิ่ม ธิดาพระศรีทรงยศ (เจ้าสัวเนียม)
คุณหญิงลิ้นจี่ บุนนาค
พระยานานาพิธภาษี (โต บุนนาค; พ.ศ. 2377-2430) สมรสกับคุณหญิงจันทร์
หม่อมมิ่งเป็นหม่อมประทานจากสมเด็จพระเจ้าบรมวงศ์เธอ เจ้าฟ้าประไพวดี กรมหลวงเทพยวดี
คุณหญิงสวน บุนนาค รับราชการฝ่ายในเป็นพนักงานผ้าเหลือง
คุณหญิงนิ่ม บุนนาค
คุณหญิงลำเภา บุนนาค
พระยากลาโหมราชเสนา (ฉ่ำ บุนนาค; พ.ศ. 2369-2441) สมรสกับคุณหญิงอาบ (ชูโต)
คุณหญิงปาน บุนนาค รับราชการฝ่ายในเป็นพนักงานผ้าเหลือง
ท่านผู้หญิงพัน ภรรยาเจ้าพระยาภาณุวงศ์มหาโกษาธิบดี (ท้วม บุนนาค)
คุณหญิงเน่า บุนนาค
นายไชยขรรค์มหาดเล็กหุ้มแพร (โชติ บุนนาค; พ.ศ. 2378-2402)
คุณหญิงหุ่น ภรรยาพระยาวงศาภรณ์ภูษิต (เมฆ บุนนาค)
พระยาวรพงศ์พิพัฒน์ (แย้ม; พ.ศ. 2366-2404) สมรสกับคุณหญิงทองคำ
คุณหญิงเทพ บุนนาค
คุณชายเชย บุนนาค
คุณหญิงตุ๊กตา บุนนาค
ท้าวศรีสัจจา (เลื่อน บุนนาค; พ.ศ. ?-2443)
เด็กหญิง (ไม่มีนาม)
เด็กชาย (ไม่มีนาม)
เด็กหญิง (ไม่มีนาม)
คุณชายเริก บุนนาค
คุณหญิงลำใย ภรรยาพระยาราชานุวงศ์ราชินิกุล (โต บุนนาค)
คุณหญิงเล็ก บุนนาค
คุณชายอ่ำ บุนนาค
เจ้าคุณจอมมารดาสำลี ในรัชกาลที่ 4 (พ.ศ. 2378-2443)
คุณชายเปี่ยม บุนนาค
คุณชายรอด บุนนาค
คุณหญิงจาด บุนนาค
หม่อมมณฑา ในหม่อมเจ้าประทุมเสพ ฉัตรกุล
พระรูปที่วัดพิชยญาติการาม
เตียงบรรทมของสมเด็จเจ้าพระยาบรมมหาพิไชยญาติ
Aphaobiella

| Aphaobiella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: อันดับด้วง Coleoptera
วงศ์:: Leiodidae Leiodidae
สกุล:: Aphaobiella Aphaobiella Gueorguiev, 1976
สปีชีส์:: Aphaobiella
ชื่อทวินาม
Aphaobiella Gueorguiev, 1976

Aphaobiella เป็นสกุลของด้วงที่อยู่ในวงศ์ Leiodidae.
สปีชีส์ในสกุล ได้แก่:
Aphaobiella budnarlipoglavseki (Pretner, 1949)
Aphaobiella kofleri Giachino, 2016
Aphaobiella mlejneki Moravec, 1996
Aphaobiella tisnicensis (Pretner, 1949)
ไทรทัน

คำสำคัญ "Triton" หรือ "ไทรทัน" สามารถหมายถึงสิ่งหลายอย่างที่ได้รับการขนานนามตามชื่อของเทวดากรีกที่ชื่อ "ไทรทัน" โอรสแห่งโพไซดอน เจ้าสมุทร
ดาราศาสตร์

ไทรทัน - ดวงจันทร์ดวงใหญ่ที่สุดของดาวเนปจูน
ยานยนต์

เครื่องยนต์ไทรทันของฟอร์ด - ชุดเครื่องยนต์ของบริษัทยานยนต์ฟอร์ด
มิตซูบิชิ ไทรทัน - รถกระบะสี่ล้อ
รถจักรยานยนต์ไทรทัน - รถจักรยานยนต์แข่งแบบลูกผสมชนิดหนึ่ง
วัฒนธรรม

ไทรทัน (นวนิยาย) - นวนิยายของแซมูเอล อาร์. เดลานี
ราชาไทรทัน - พระบิดาของเจ้าหญิงเงือกแอเรียลในการ์ตูนของวอลต์ดิสนีย์เรื่อง "เจ้าหญิงเงือกน้อย"
ไทรทัน - นิตยสารฉบับหนึ่งของประเทศเม็กซิโก
อุมิโนะไทรทัน - ละครชุดทางโทรทัศน์ของญี่ปุ่น
ไทรทัน (การ์ตูนตลก) - ตัวละครในนิตยสารการ์ตูนตลกฉบับหนึ่ง
ทอมัส ไทรทัน - ตัวละครจากหนังสือของรอบิน จาร์วิสเรื่อง "เดอะเดปต์ฟอร์ดไมซ์"
การศึกษา

Triton College, a two-year college located in River Grove, Illinois
Triton Regional School District, a school district in North East Massachusetts
Tritons, the mascot for Edmonds Community College
The Tritons, the athletic mascot for the University of California, San Diego
Tritons, the mascot for Eckerd College (St. Petersburg, Florida)
Tritons, the mascot for Pacifica High School (Oxnard, California)
Tritons, the mascot for San Clemente High School (San Clemente, California)
Tritons, the mascot for University of Missouri–St. Louis
Tritons, the mascot for Iowa Central Community College
Tritons, the mascot for Mariner High School
Tritons, the mascot for Laurel Hill Swim Team, Lorton, VA (founded by Gemma)
ภูมิศาสตร์

Triton, Newfoundland and Labrador, a Canadian city
Triton, Washington, an American city
Triton Fountain, a Modernist sculpture outside Valletta, Malta
Triton River, Crete, a river known in antiquity which is now known as the Gazi River, or Gazanos River, or Gazanos Potamos, which passes through the town of Gazi, Crete
Triton River, in ancient Libya, also called the Pallas River
ดนตรีกรรม

Korg Triton, a workstation musical synthesizer
Triton (band), a Japanese progressive rock band
The Tritonz (band) a Canadian/American heavy metal band fronted by Jon-Mikl Thor
Triton (record label), formerly known as Discordia
นาวิกกรรม

Triton (Jacques Cartier), one of Jacques Cartier's two ships for his first voyage in 1534
HMS Triton or HMS Tryton, eight vessels of the Royal Navy
RV Triton, an experimental trimaran that underwent trials with the Royal Navy from 2001 to 2005
Triton (Y-5), a Greek Navy WWII submarine launched in 1930
Triton II (S-112), a Greek Navy submarine, launched in 1971
USS Triton, three vessels of the United States Navy
USCGC Triton, two ships of the United States Coast Guard
The Allied code name for a communication network using the Enigma machine used by German War Navy during the Second World War
Pearson Triton, one of the first production fiberglass sailboats manufactured in the United States
SSM-N-2 Triton, a late-1940s to early 1950s effort to create the "ultimate Navy cruise missile".
วิทยาศาสตร์

A tritium nucleus, particularly one used as a bombarding particle or emitted in a nuclear reaction
Triton (mollusk), a marine snail of the family Ranellidae
Tritonia a genus of nudibranch or a genus of flowering plant
Triton X-100, a nonionic detergent often used in extraction buffers
เทคโนโลยี

SO.6000 Triton, the first French jet, built by the Société nationale des constructions aéronautiques du sud-ouest (SNCASO)
AIM Triton, a version of the AOL Instant Messenger software
Triton ATM Machines, world's largest manufacturer of off-premise ATM
Triton (content delivery), a digital game distribution service
Triton (demogroup), an IBM-PC demoscene demogroup (1992–1996)
TRITON a SODAR sonic wind profiler from Second Wind
The Triton series of handheld GPS receivers manufactured by Magellan Navigation